
Selam alejkum.  

Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi we sellem, rekao je: ”Zar ne biste željeli da vas uputim na djelo radi kojeg Allah briše grijehe i podiže stupnjeve?” Oni rekoše: ”Naprotiv, Allahov Poslaniče.” On reče: ”Upotpunjavanje abdesta u teških periodima, mnoštvo koračanja prema džamijama i iščekivanje namaza nakon namaza. To vam je poput borbe na Allahovom putu.” (Muslim)  

Zanima me da li ako budem praktikovao ***[mesh](https://pitajucene.com/search/mesh/questions/ "Pretraži pitanja o meshu")*** po čarapama, da li se mogu nadati nagradi koja je došla u hadisu, ili je preče da skinem čarape svaki put i da operem noge.  

Allah ti dao svako dobro.


* 
* 
* 
* 
* 
* 
* 

 
DA LI NAGRADA UPOTPUNJAVANJA ABDESTA OBUHVATA MESH

Alejkumusselam.


I jedno (***[abdest](https://pitajucene.com/search/Abdest/questions/ "Pretraži pitanja o abdestu")*** sa meshom) i drugo (abdest sa pranjem nogu) je propisano, tj. zasnovani su na šerijatskim tekstovima, naravno, abdest sa meshom je olakšica a abdest sa potpunim pranjem je osnovni vid uzimanja abdesta.


Što se tiče gore spomenutog hadisa i njegovog dijela u kojem je došlo: “UPOTPUNJAVANJE ABDESTA U HLADNIM VREMENIMA”, komentatori hadisa kažu da se pod “upotpunjavanjem abdesta” podrazumijeva potpuno pranje dijelova tijela sa vodom i to čak neki kažu sa pranjem tri puta.


Što znači da uzimanje mesha ne potpada pod ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ovog hadisa i onaj ko uzima ***[mesh](https://pitajucene.com/search/mesh/questions/ "Pretraži pitanja o meshu")*** nema nagradu koja se spominje u hadisu. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


